Sveučilište Josipa Jurja Strossmayera u Osijeku, Gradska i sveučilišna knjižnica Osijek, Europska avenija 24, 31000 Osijek, raspisuje

**NATJEČAJ za izbor i prijam u radni odnos** **jednog zaposlenika/zaposlenice na** **radno mjesto I. vrste –** **diplomirani knjižničar u Posudbenom odjelu u Gradskoj i sveučilišnoj knjižnici Osijek, na neodređeno vrijeme s punim radnim vremenom**

Kandidati na natječaj pored općih uvjeta propisanih Zakonom o radu (“Narodne novine” broj 93/14., 121/17., 98/19. i 151/22.) moraju ispunjavati i sljedeće uvjete:

- završen diplomski sveučilišni studij ili integrirani preddiplomski i diplomski sveučilišni studij iz polja informacijskih i komunikacijskih znanosti s najmanje 60 ECTS bodova iz temeljnih predmeta knjižničarstva, odnosno studij knjižničarstva kojim je stečena visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju.

-položen stručni ispit za diplomiranog knjižničara odnosno obveza polaganja istog na način i u roku prema Pravilniku o uvjetima i načinu stjecanja stručnih zvanja u knjižničarskoj struci.

Uz vlastoručno potpisanu prijavu za natječaj u kojoj je potrebno navesti osobne podatke (osobno ime, datum i mjesto rođenja, adresa stanovanja, broj telefona, te po mogućnosti adresa elektroničke pošte) kandidati su obvezni priložiti:

- životopis,

- dokaz o hrvatskom državljanstvu (preslik domovnice ili osobne iskaznice),

- izvornik ili ovjerenu presliku diplome kao dokaz o stečenoj stručnoj spremi,

- dokaz o položenom stručnom ispitu (uvjerenje ili potvrda),

- elektronički zapis o podacima osiguranja HZMO (e-radna knjižica), ne stariji od dana objave ovog natječaja,

-potpisan obrazac privole za prikupljanje i obradu osobnih podataka u svrhu provedbe natječaja.

Na mrežnoj stranici Gradske i sveučilišne knjižnice Osijek [www.gskos.unios.hr](http://www.gskos.unios.hr) naveden je opis poslova za radno mjesto I. vrste – diplomirani knjižničar.

Na natječaj se pod jednakim uvjetima mogu prijaviti osobe oba spola.

Kandidatom prijavljenim na natječaj smatrat će se samo osoba koja podnijela pravovremenu i potpunu prijavu te ispunjava formalne uvjete iz natječaja. Potpunom prijavom smatra se ona koja sadrži sve podatke i priloge navedene u natječaju.

Nepravovremene i nepotpune prijave neće se razmatrati.

Svi kandidati koji ispunjavaju formalne uvjete natječaja i čije su prijave potpune moraju pristupiti pisanom testiranju i/ili razgovoru, a o mjestu i vremenu održavanja pisanog testiranja i/ili razgovora bit će obaviješteni putem mrežne stranice Gradske i sveučilišne knjižnice Osijek [www.gskos.unios.hr](http://www.gskos.unios.hr).

Za kandidate koji ne pristupe pisanom testiranju i/ili razgovoru smatrat će se da su povukli prijavu na natječaj i neće se smatrati kandidatima na natječaju.

Ako kandidat ostvaruje pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo, priložiti isprave kojima dokazuje statuse temeljem kojeg ostvaruje pravo prednosti, potvrdu Hrvatskog zavoda za zapošljavanje izdanu u vrijeme trajanja natječaja kao dokaz o statusu nezaposlene osobe, te dokaz iz kojeg je vidljivo na koji način je prestao radni odnos kod posljednjeg poslodavca. Prednost u odnosu na ostale pristupnike ostvaruje se samo pod jednakim uvjetima.

Poveznica za stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju je <https://branitelji.gov.hr/zaposljavanje-843/843>.

Prijave na natječaj s dokazima o ispunjavanju uvjeta, dostavljaju se u **roku od 8 dana** od objave natječaja na adresu Gradska i sveučilišna knjižnica Osijek, Europska avenija 24, 31000 Osijek, preporučenom poštom ili neposredno, s naznakom: »Za natječaj- diplomirani knjižničar «.

Svi kandidati bit će obaviješteni o rezultatima Natječaja najkasnije u roku od 8 dana od njegova dovršetka putem mrežne stranice Gradske i sveučilišne knjižnice Osijek [www.gskos.unios.hr](http://www.gskos.unios.hr).

Gradska i sveučilišna knjižnica Osijek zadržava pravo da bez posebnog obrazloženja ne prihvati ni jednu prijavu i poništi natječaj bez ikakve odgovornosti prema kandidatima i obveze snošenja troškova njihovog sudjelovanja u natječaju.

\*Primjenjuju se odredbe važećeg Pravilnika o uvjetima i načinu stjecanja stručnih zvanja u knjižničarskoj struci (“Narodne novine” broj. 107/21), a nazivlje se do promjene Uredbe o nazivima radnih mjesta i koeficijentima složenosti poslova u javnim službama („Narodne novine“ broj r. 25/13., 72/13., 151/13., 9/14., 40/14., 51/14., 77/14., 83/14., 87/14., 120/14., 147/14., 151/14., 11/15., 32/15., 38/15., 60/15., 83/15., 112/15., 122/15., 10/17., 39/17., 40/17., 74/17., 122/17., 9/18., 57/18., 59/19., 79/19., 119/19., 50/20., 128/20., 141/20., 17/21., 26/21., 78/21., 138/21., 9/22., 31/22., 72/22., 82/22. 99/22., 26/23. i 46/23.) preuzima iz starog Pravilnika o uvjetima i načinu stjecanja stručnih zvanja u knjižničarskoj struci (“Narodne novine” broj 28/11., 16/14., 60/14., 47/17.).

Prijavom na natječaj, kandidat daje privolu da se svi njegovi osobno podaci sadržani u natječajnoj dokumentaciji prikupljaju i obrađuju u svrhu provedbe natječaja u skladu s propisima koji uređuju zaštitu osobnih podataka posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

Obrazac privole objavljen je uz natječaj na mrežnoj stranici Gradske i sveučilišne knjižnice Osijek [www.gskos.unios.hr](http://www.gskos.unios.hr), a može se preuzeti i u Tajništvu Gradske i sveučilišna knjižnice Osijek.

Osijek, 23. svibnja 2023.

**Sveučilište Josipa Jurja Strossmayera u Osijeku**

**Gradska i sveučilišna knjižnica Osijek**

KLASA: 112-01/23-01/03

URBROJ: 2158-79-01/23-03